
	Targed 1
	I wirio treigliadau a chenedl enwau gwrywaidd a benywaidd 


	Rwyf wedi prawf-ddarllen fy ngwaith mwy nag unwaith ac wedi rhoi fy ngwaith trwy Cysill.


	Targed 2
	I ystyried dulliau o gyflwyno manylion wybodaeth ychwanegol yn nhestun y gwaith neu yn yr atodion (e.e. y pedwar diben, camau cynnydd, safonau proffesiynol).
	Rwyf wedi cysylltu fy ngwaith ag gwybodaeth yn nhestun y gwaith megis trafod y pedwar diben a thracio cynnydd.





Cylch 2 Astudiaethau Proffesiynol ac Addysgegol: Arwain y Dysgu: beth, sut a pham ydw i’n addysgu? (ECAD5008-C)
Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd.
Yn yr aseiniad yma byddaf yn trafod a gwerthuso sut y gellir defnyddio Asesu ar gyfer Dysgu (AagD) mewn addysg i hybu cynnydd disgyblion ar draws y meysydd dysgu a phrofiad (MDPH) Y Celfyddydau Mynegiannol, Iechyd a Lles ac Ieithoedd, Llythrennedd a Chyfathrebu (Addysg Cymru, 2020). Cynlluniwyd tair gwers ar y meysydd dysgu a ddewisaf ac fe fyddaf yn archwilio sut mae’r strategaethau AagD yn buddio cynnydd plant o fewn y MDPh. Mae hybu a chefnogi cynnydd plant yn holl bwysig ac yn brif ddiben yng Nghwricwlwm i Gymru (Addysg Cymru, 2020). Byddaf yn ffocysu ar dair strategaeth o AagD, sef cwestiynu, hunan asesu ac asesu cymheiriaid a meini prawf llwyddiant. I addysg ysgolion cynradd mae AagD yn faes o bwysigrwydd cynyddol ac yn plethu o fewn y fframwaith Cwricwlwm i Gymru (Addysg Cymru, 2020). Mae AagD yn ymwneud â hysbysu dysgwyr o'u cynnydd a'i gadel i gymryd y camau angenrheidiol sydd angen arnynt i wella eu perfformiad (Jones, 2005). Ffocws fy nghynlluniau gwersi fydd ar ddosbarth blwyddyn 3, plant oed 7-8. 28 o blant sydd yn y dosbarth i gyd ac mae pob plentyn yn gwneud cynnydd da. Mae 8 plentyn yn dod o gartrefi di-gymraeg ac mae 20 yn dod o gartrefi Gymraeg. Ar gyfer helpu ddatblygu cynnydd y plant yn y Gymraeg penderfynais ddewis cynllunio gwers fydd yn ffocysu ar MDPh Ieithoedd, Llythrennedd a Chyfathrebu. Bydd ffocysu ar y MDPh yma yn helpu’r plant i gyfathrebu'n well a’i gilydd yn y Gymraeg ac yn galluogi nhw i ddehongli’r hyn maent yn darllen, gweld a chlywed (Addysg Cymru, 2020). Yn ogystal â hyn, bydd y disgyblion yn dod i ddeall sut i ddefnyddio a chysylltu eu sgiliau siarad, gwrando, darllen ac ysgrifennu a fydd yn eu galluogi i wneud synnwyr o’r byd (Llywodraeth Cymru, 2017). Ysgrifennu, gwrando a chyfathrebu yw’r agweddau penodol yr hoffwn i'r dysgwyr ganolbwyntio ar er mwyn ddatblygu eu Cymraeg. Penderfynais gynllunio’r wers nesaf i hybu cynnydd yn MDPh Iechyd a Lles y plant, i helpu’r disgyblion i ymlacio, tawelu a datblygu hunan hyder am eu bod yn grŵp bywiog iawn (Estyn, 2018). Iechyd a datblygiad y corff, iechyd meddwl a lles emosiynol a chymdeithasol yw’r elfennau sylfaenol y maes yma, sydd yn galluogi i'r plant i gyrraedd diben “unigolion iach, hyderus sy’n barod i fyw bywyd cyflawn fel aelodau gwerthfawr o gymdeithas” (Addysg Cymru, 2020, tud. 73). Ffocws yn y wers yma yw ffocysu ar ymwybyddiaeth ofalgar y disgyblion wrth wneud gwers ioga. Dywed Cook-Cottone (d.a.) bod ioga yn helpu plant ac oedolion rheoli straen a rhoddir meddylfryd cadarnhaol iddo’ch. Ychwanega Estyn (2018) bod ioga wedi helpu ysgolion codi safonau ymddygiad eu disgyblion.  Ar gyfer y cynllun olaf penderfynais ffocysu ar MDPh Celfyddydau Mynegiannol i helpu datblygu creadigrwydd ac annibyniaeth y plant. Ffaith hysbys yw bod rhai plant yn mwynhau celf a rhydd Ofsted (2008) caiff hyn eu hadlewyrchu gan lefelau uchel o annibyniaeth gynnar ac agweddau cadarnhaol mewn gwersi. Cynlluniwyd gwers celf ar gyfer y dosbarth hwn i helpu datblygu eu dychymig a chreadigrwydd i fireinio syniadau a chynhyrchu gwaith unigryw eu hun (Addysg Cymru, 2020). Cefnoga Ofsted (2008) bod addysg celf, chrefft a dylunio yn sgil allweddol i blant ddatblygu. 
Caniatâ asesu i athrawon weld pa gynnydd mae eu disgyblion yn ei wneud ac yn darparu gwybodaeth sy’n eu cynorthwyo i gynllunio sut i helpu disgyblion i wneud cynnydd pellach (Department of Education, 2017). Dau offeryn y mae athrawon yn eu defnyddio'n gyffredin i asesu dysgu disgyblion yw asesiad ffurfiannol a chrynodol (Dixson a Warrell, 2016). Defnyddiwyd asesu ffurfiannol i gasglu data ar gyfer gwella dysgu myfyrwyr, ond mae asesu crynodol yn edrych dros yr hyn a ddysgwyd a chynhelir ar ôl cwblhau pwnc neu uned, ac yn aml yn cyfrannu at raddio ac asesu cymhwyster (Jones, 2005 a Dixson a Worrell, 2016). Dywed Wiliam (2015) bod asesiad ffurfiannol yn ymwneud a defnyddio gwybodaeth i addasu gwaith disgyblion i roi’r dysgu yn ôl ar y trywydd cywir. Cytuna Dixson a Worrell (2016) a hyn, a nodi’r bod asesu ffurfiannol yn cwmpasu llu o offer sy’n darparu adborth i athrawon a disgyblion i helpu dysgu'n fwy effeithiol. Mynega rhai bod defnyddio dulliau a thechnegau asesu ffurfiannol yn well am eu bod yn barod i gwrdd ag anghenion amrywiol y dysgwyr (Centre for Educational Research and Innovation, 2008). Cred Wiliam (2020) a Donaldson (2015) bod asesiad ffurfiannol yn gwneud mwy o wahaniaeth i gyflawniad myfyrwyr o fewn ystafell ddosbarth ac yn rhan annatod a naturiol o’r broses addysgu. Wrth wraidd addysgu effeithiol mae asesu ffurfiannol, ac mae trafodaeth ystafell dosbarth yn ganolog iddo (Black a William, 1998 a Clarke, 2014). Esbonia Dixson a Worrell (2016) a Coe, et al (2014) bod hi’n bwysig cydnabod bod asesiad crynodol a ffurfiannol yn orgyffwrdd a byth yn cael ei wahanu’n llwyr. 
Rhanna gweithgareddau asesu ffurfiannol lan mewn i 4 elfen sef hunan asesu ac asesu cymheiriaid, rhannu meini prawf gyda disgyblion, defnydd o adborth safonol ac ansawdd cwestiynau/ansawdd y siarad (Taras 2009). Mae’r 4 elfen yn rhan o strategaethau AagD, sydd yn broses o geisio penderfynu ble mae dysgwyr yn eu dysgu, ble mae angen iddynt fynd nesaf, a sut orau i'w cael yno (Grŵp Diwygio Asesu, 2002). Defnyddir y strategaethau AagD yma i ddatgelu dysgwyr i ddeall, i helpu dysgwyr gwella eu sgiliau, ac i helpu hyfforddwyr i osod dysgu i'r lefel gywir (Centre for Educational Research and Innovation, 2008). Hyrwydda AagD perthynas wahanol rhwng yr athro a'r myfyriwr nag mewn modelau traddodiadol o asesu ffurfiannol (Shuichi 2016). Yn draddodiadol, yr athro sy'n gyfrifol am weithgaredd asesu, ond gall dysgwyr asesu eu hunain mewn dulliau AagD (Shuichi 2016). Chwaraea asesu rhan holl bwysig yn addysg wrth sicrhau bod pob disgybl yn cael ei chefnogi a’i herio ac yn fwy i'w wneud a helpu myfyrwyr i dyfu na chatalogio eu camgymeriadau (Addysg Cymru, 2020 a Chan, Ha a Ng, 2016). Hysbysa AagD y dysgwyr o’u cynnydd a’i gadael i gymryd y camau angenrheidiol sydd angen arnynt i wella ei pherfformiad (Jones, 2005).  Cytuna ARG (1999) a hyn, dywed bod AagD yn cynnwys disgyblion, er mwyn rhoi gwybodaeth iddynt ar eu cynnydd ac arwain eu hymdrechion dilynol. Ystyria Estyn (2018) bod AagD effeithiol yn hanfodol o fewn y byd addysg wrth godi safonau’r dysgwyr. Heria Marshall a Drummond (2006) y ffordd mae athrawon yn y Deyrnas Unedig yn deddfu arferion AagD a bod rhai arferion yn ymgorffori “ysbryd” AagD, tra bod eraill yn cydymffurfio â'r “llythyr” yn unig. Tra bod dadl Estyn (2018) a ARG (1999) efallai’n gywir, rhaid nodi bod Bennet (2012) a Klenowski (2009) yn credu bod asesiad ffurfiannol yn cael ei leihau i brofion ystafell ddosbarth rheolaidd, a ddefnyddir i fonitro cynnydd myfyrwyr, neu i gyfres o dechnegau ar gyfer hyfforddi i wella canlyniadau gradd a phrofion. Cefnoga hyn gan Hargreaves (2013), OECD (2013) a Swaffield (2011). Gellid dadlau ymhellach pan gwêl rhai problemau'n dod i'r amlwg pan fydd asesiad ffurfiannol yn cael ei leihau i asesiad crynodol bach neu i gyfres o dechnegau addysgu ar gyfer hyfforddi i wella graddau a lefelau (Taras, 2009). Ond, ar y cyfan pwysleisia nifer bod AagD yn ymwneud a gwell addysgu (Clarke, 2014 a Donaldson, 2015).
Fel soniais yn y cyflwyniad y tair strategaeth AagD byddaf yn trafod bydd cwestiynu, hunan asesu ac asesu cymheiriaid a meini prawf llwyddiant. Cred rhai bod cwestiynu yn ffordd bwysig a chyflym o ddarganfod beth mae’r dysgwyr yn eu deall am bwnc ac yn codi cyrhaeddiad dysgwyr os ydynt yn ymgorffori’n effeithiol (Cambridge International Education Teaching Team, d.a.). Eglura Jones (2005) bod dysgwyr yn buddio’n fawr ar yr arddull yma o AagD ac yn un o'r dulliau mwyaf cyffredin o wirio dealltwriaeth dysgwyr. Dadleua Rowe (1986) a Flórez a Sammons (2013) bod angen i athrawon cynyddu’r ‘amser aros’ (amser a roddir i ddysgwyr feddwl am ateb) am fod yn aros llai nag eiliad am ateb cyn iddynt ymyrryd. Heria Rowe (1986) yn bellach, gan nodi bod llawer yn defnyddio cwestiynu ar gyflymder cyflym er mwyn cadw rheolaeth ar ymddygiad. Oherwydd hyn, mae’n nid yn unig yn atal y math o feddwl mai athrawon yn ceisio annog ond mae’n cynyddu’r angen i ddadleoli (Rowe, 1986). Noda Dixson a Warrell (2016) bod hi’n bwysig i athrawon gofio nodau eu hasesiad a sut maen nhw'n bwriadu defnyddio canlyniadau asesu, fel eu bod nhw'n dewis yr offer gorau i gyflawni'r nod wrth law. Mae’n bwysig cofio bod yna dau brif fath o gwestiwn, cwestiwn caeedig sef gofyn am ateb byr fel ateb gyda ffaith benodol, a chwestiwn agored sydd yn gofyn i bobl ateb yn eiriau a barn eu hun (Schuman, 2008). Dylai athrawon defnyddio cwestiynu i hyrwyddo meddwl ei disgyblion ac i'w asesu yn ôl Coe et al (2020). Gosoda Coe et al (2020) a Jones (2005) bod cwestiynu yn offeryn i hyrwyddo meddwl yn ddyfnach ac yn fwy cysylltiedig gyda’r pwnc ac yn ffordd dda o ddatblygu dull rhyngweithiol o gyfathrebu.
Dywed Black et al (2003) ‘Students learn by taking the roles of teachers and examiners of others’ (Black et al. 2003, tud. 42). Gwna asesu cymheiriaid a hunanasesiadau yn gyfraniadau unigryw i ddysgu myfyrwyr ac medd rhai na ellir eu cyflawni mewn unrhyw ffordd arall (Black et al. 2003). Asesu cymheiriaid yw un o egwyddorion canolog meysydd asesu ffurfiannol ac AagD a chanfyddiad arferol yw bod athrawon yn gwerthfawrogi’r strategaeth fel gweithgaredd dysgu (Panadero a Brown, 2017). Canfu Bryant a Carless (2010) fod athrawon Hong Kong yn ystyried y dull yma yn ddefnyddiol wrth ddatblygu sgil ehangach disgyblion. Yn ychwanegol, canfu Harris a Brown (2013) bod athrawon Seland Newydd yn ymwybodol o botensial y strategaeth AagD hwn i wella dysgu myfyrwyr. Tynna Boon (2015) sylw arbennig at botensial hunan asesu ac asesu cymheiriaid wrth iddo fod yn ffordd dda o helpu plant i ddatblygu eu dealltwriaeth o sut i ddefnyddio’r cylch o fwriadau dysgu i wella eu gwaith. Mae sgiliau asesu cymheiriaid yn rhan bwysig o ddod yn drefnydd gydol oes ac yn unigryw o werthfawr (OECD, 2005). Yn ôl OECD (2005) gall myfyrwyr dderbyn beirniadaeth gan ei gilydd, lle gallent ei gymryd o ddifri wrth athro. Er hyn, dadleua rhai efallai na fydd cyfoedion yn derbyn cyfrifoldeb wrth asesu cyfoedion (Bryant a Carless 2010 a Harris a Brown 2013). Ymhellach, ychwanega Van Gennip et al. (2010) efallai na fydd cyfoedion yn teimlo’n ddiogel yn datgelu eu gwaith i gyfoedion na derbyn gwerthusiadau ganddynt. Ni ellir gwadu gall myfyrwyr ystyried bod asesiad cymheiriaid yn annheg fodd bynnag gall chwarae rhan hanfodol wrth greu amgylchedd dysgu cadarnhaol (Carvalho 2012 a Spendlove, 2009). Ar yr un pryd, i rai dysgwyr bydd y cysyniad hwn yn estron ac felly mae’n bwysig bod dysgwyr yn cael eu cyflwyno’n ofalus i'r cysyniad o asesu cymheiriaid, er enghraifft defnyddio fframiau llafar i sicrhau bod yr ymarfer yn gadarnhaol (Spendlove, 2009). Esbonia Panadero a Brown (2017) bod pryderon ynghylch dilysrwydd asesiad cymheiriaid sydd wedi'u seilio ar y syniad efallai na fydd rhai dysgwyr yn ddigon cymwys mewn maes i wneud amcangyfrif cywir o ansawdd gwaith myfyriwr arall. Canfu Noonan a Duncan (2005) fod yn well gan rhai athrawon Canada asesu cymheiriaid oherwydd ei fod yn hwyluso gwaith grŵp a gweithgareddau. Mae creu'r amgylchedd emosiynol a symbylol cywir hefyd yn bwysig a gellir cyflawni hyn orau trwy fodelu'r broses asesu cymheiriaid. Adfywia asesiad cymheiriaid diddordeb y dosbarth cyfan mewn meddwl lefel uchel trwy berchnogaeth o'r broses asesu. Darpara hyn gwybodaeth werthfawr i'r dysgwr yn ogystal â nodi gwybodaeth bwysig ar gyfer mynd i'r afael â chamdybiaethau trwy addasu'r addysgu (Spendlove, 2009). Ar y cyfan, mae hunan asesu ac asesu cymheiriaid yn ennyn diddordeb dosbarth mewn meddwl lefel uwch trwy berchnogaeth o’r broses asesu ac yn darparu gwybodaeth werthfawr i'r dysgwyr (Spendlove, 2009). Er hyn rhaid derbyn bod profiadau, credoau ac agweddau athrawon tuag at y strategaeth yma yn ffactor bwysig wrth benderfynu a yw’n cael ei gyflawni’n gywir (Pandero a Brown, 2017).
Mynega Clarke (2014) bo hi’n hynod o bwysig bod gan ddysgwyr y siawns i fyfyrio eu dysgu. Cyniga meini prawf llwyddiant hyn i ddysgwyr wrth allu helpu iddynt weld a deall i ble maent yn mynd yn eu dysgu (Frey, Hattie a Fisher, 2018). Yn ogystal â hyn, mae’r strategaeth hon yn caniatáu i athrawon adnabod cynnydd y disgyblion ar draws y 6 MDPh yn haws (Spendlove, 2009). Yn y gweithgaredd asesu meini prawf llwyddiant mae’r dysgwyr yn gallu deall eu cyflawniadau a’r hyn y mae angen iddyn ei wneud i wella eu dysgu drwy drafod gyda’r athro (Shuichi, 2016). Oblegid hyn, daw'r berthynas yn gydweithrediad gyda'r myfyriwr a'r athro yn chwarae eu rolau (Shuichi, 2016). Er hyn, noda Sato (2000) bod asesu mesur perfformiad dysgwyr yn erbyn set sefydlog o feini prawf neu safonau dysgu a bennwyd ymlaen llaw yn peryglu dinistrio hyblygrwydd, creadigrwydd ac amrywiaeth yr arfer. Yn yr un modd, tynna Shuichi (2016) ein sylw at y posibilrwydd o densiynau sylweddol sy'n bodoli rhwng gosod targedau cyrhaeddiad ac ansawdd yr addysgu a'r dysgu. Mewn archwiliad gan Lysaght (2015) dywed bod athrawon yn nodi bod eu defnydd o ysgogiadau i nodi bwriadau dysgu a meini prawf llwyddiant gyda myfyrwyr yn nodwedd gymharol anghyffredin o'u harfer. Ar ben hynny, maent yn nodi nad yw defnydd myfyrwyr o feini prawf llwyddiant i wirio eu dysgu yn arfer sefydledig nac wedi'i ymgorffori Lysaght (2015). Er gwaethaf, trwy beidio â gwybod beth yw bwriadau a meini prawf llwyddiannau athrawon, gall athrawon werthuso ymatebion a honiadau myfyrwyr am y rhain, gallent ofyn beth a ddysgwyd mewn gwirionedd yn hytrach na'r hyn y bwriadwyd ei ddysgu (Hattie, 2012). Trwy ddefnyddio meini prawf llwyddiant efallai gall athrawon gweld yr hyn a brofodd y myfyrwyr, a myfyrio ar ba mor agos oedd hyn at ei fwriadau a’i syniadau llwyddiant ei hun (Hattie, 2012). Ar y cyfan, gall rhannu meini prawf llwyddiant gyda’r dosbarth alluogi addysgu sy’n canolbwyntio ar ddysgu (Lysaght, 2015).
Rhaid i asesu fod yn gysylltiedig â holl eiliadau proses ddysgu ac, felly, rhaid ei ystyried wrth gynllunio gwersi (Flórez a Sammons, 2013). Er bod strategaethau AagD yn cael eu defnyddio yn gymysg ar draws gwersi, rwyf wedi ffocysu ar 1 dull AagD penodol ym mhob cynllun gwers.
Ffocws y cynllun gwers gyntaf rwyf am drafod yw datblygu Cymraeg y dosbarth cyfan am fod yna rhai o gartrefi Saesneg. Ysgrifennu cerdd acronym ar y Fforest law yw’r dasg benodol (gweler cynllun gwers yn Atodiad 1) a fydd yn helpu’r plant gwneud cynnydd yn y MDPh Ieithoedd, Llythrennedd a chyfathrebu wrth ddefnyddio eu dychymyg ac arbrofi gydag iaith (Addysg Cymru, 2020). Wrth edrych ar gyfnod agoriadol y cynllun gwers (Gweler atodiad 1)  gweler bod y plant am ddatblygu eu sgiliau gwrando a chyfathrebu yn y Gymraeg wrth i mi ddefnyddio strategaeth cwestiynu fel dull AagD (Jones, 2005). Mae llawer o athrawon sydd wedi eu trwytho mewn asesiad ffurfiannol bellach yn dechrau gwersi gyda chwestiwn neu weithgaredd sydd yn sefydlu gwybodaeth flaenorol (Clarke, 2014). Eglura Jones (2005) a Coe et al.(2020) bod cwestiynu yn ffordd dda o ddatblygu dull rhyngweithiol o gyfathrebu disgyblion ac yn hyrwyddo meddwl dysgwyr yn ddwfn gan eu helpu i gysylltu ag ymhelaethu syniadau. Trwy ddatblygu sgiliau gwrando’r plant ar ddechrau’r wers helpa iddynt ddatblygu eu sgiliau disgrifio (Wilcox, 2014). Ysgrifennu disgrifiadol a chreadigol yw agwedd penodol y dasg hon (Gweler atodiad 1, am y dasg), sydd yn ffocysu ar ddatblygu sgiliau iaith Gymraeg y dosbarth. Mynega (Wilcox, 2014), bod hi’n holl bwysig bod plant yn gallu mynegi eu syniadau gan ddefnyddio iaith ddisgrifiadol dda, nid yn unig ar gyfer ysgrifennu creadigol ond hefyd ar gyfer gwaith ffeithiol. Mae datblygu iaith ddisgrifiadol i gyfathrebu'n effeithiol yn offeryn hanfodol ar draws y cwricwlwm (Addysg Cymru, 2020).  Er mwyn helpu’r plant allu mynegi ei syniadau a defnyddio iaith ddiddorol ar gyfer y dasg, cynlluniais ran trafod fel dosbarth am yr eirfa benodol y gallent ddefnyddio o fewn eu gwaith (Gweler cynllun gwers yma yn atodiad 1) (Wilcox, 2014). Bydd sgiliau cyfathrebu’r plant yn y Gymraeg yn gwella wrth iddynt ymgyfarwyddo, deall a chymhwyso syniadau yn y wers (Addysg Cymru, 2020). Yn y wers yma bydd y dysgwyr yn gwneud cynnydd yn eu dealltwriaeth a’i defnydd o ieithoedd, llythrennedd a chyfathrebu yn holistaidd wrth ddatblygu sgiliau gwrando, siarad ac ysgrifennu (Llywodraeth Cymru, 2017). Ar ddiwedd y wers cynllunies ddefnyddio dull cwestiynu wrth ddefnyddio platfform dysgu ar sail gêm ‘kahoot!’ (gweler atodiad 1). Mae ‘kahoot!’ yn ddull sydd yn helpu cynyddu cyfranogiad disgyblion o fewn y dosbarth oherwydd mae’n hwylus ac nid yw’r plant yn ymwybodol eu bod yn cael eu hasesu (Wang, 2020). Ceir llawer o sôn am ddefnyddio gemau a gweithgareddau fel cwisiau yn yr ystafell dosbarth i helpu datblygu sgiliau gwrando a chyfathrebu plant (Occupational Outlook Handbook, 2008). Rhaid derbyn, bod rhai yn dadlau nid yw’r cwestiynau a ddefnyddir gan athrawon yn ddigon heriol i'r disgyblion (Ko a Sammons, 2013). Yn ychwanegol, dim ond 0.9 eiliad y mae athrawon yn aros ar ôl gofyn cwestiwn cyn cymryd ateb gan ddysgwr (Cambridge International Education Teaching Trust Team, d.a). Cadarnha hyn bod yr amser a rhoddwyd i ddysgwyr ymhelaethu ar ateb yn rhy fyr (Ko a Sammons, 2013). Er gwaethaf, awgryma tystiolaeth diweddar fod cwestiynu’n helpu i gynyddu ‘amser aros’  a gwelliant yn ansawdd y cwestiynau a defnyddir gan athrawon (Flórez a Sammons, 2013). O ganlyniad, caiff myfyrwyr eu hannog i ddefnyddio sgiliau meddwl o safon uwch i ateb cwestiynau (Flórez a Sammons, 2013). 
Yn y wers yma ffocws y dysgu yw ddatblygiad corfforol y plant, ac i ddarparu cyfleoedd i ymlacio tawelu a chymdeithasu yn ogystal ag ennyn diddordeb y plant yn eu profiadau ysgol (Estyn, 2020). Agwedd penodol y wers hon yw ioga, sydd yn helpu plant ffocysu ac ymlacio (Estyn, 2018). Gosoda Cool-Cottone (d.a) ac Estyn (2018) bod ioga yn helpu trefnu ein hun yn emosiynol a gwybyddol ac yn helpu gwella medrau canolbwyntio plant. Bydd y plant yn gwneud cynnydd yn MDPh Iechyd a lles yn y wers yma wrth allu dod i adnabod manteision canolbwyntio ar yr hyn maent yn feddwl (Gweler Atodiad 2) (Addysg Cymru, 2020). Dangosa astudiaeth achos arfer effeithiol Estyn (2018) bod ioga wedi helpu ysgolion gefnogi lles meddyliol, emosiynol a chymdeithasol eu disgyblion, meithrin gwydnwch ac annog eu disgyblion i ymroi i ddysgu. Ymhellach, mae gwersi ioga o fewn rhai ysgolion wedi helpu codi safonau ymddygiad a gwella sgiliau canolbwyntio eu disgyblion (Estyn, 2018). Yn y wers (Gweler cynllun gwers yn atodiad 2) fe gynlluniais gardiau fflach a symudiadau ioga arnynt i'r plant. Wrth roi taflenni printiedig, deunyddiau ac offer gweledol i blant, mae'n annog ac yn galluogi plant i ddysgu ac ymarfer sgiliau symud sylfaenol y tu mewn a'r tu allan i'r ystafell ddosbarth (Chan, Ha a Ng, 2016). Cytuna Hands (2012) a ychwanega bod rhaid i athrawon darparu cyfarwyddiadau ansawdd ac adborth i blant, a chyfleoedd digonol i helpu datblygu sgiliau symud sylfaenol y disgyblion. Galluoga’r wers hwn i'r plant mynegi syniadau ac emosiynau yn ogystal â chware gwahanol rolau megis anifeiliaid y fforest law (Gweler cynllun gwers yn atodiad 2). O ganlyniad i'r cyfleoedd hyn, mae’r dysgu yn gallu cefnogi dysgwyr i gyrraedd diben ‘yn gyfranwyr mentrus, creadigol sy’n barod i chwarae eu rhan yn llawn mewn bywyd a gwaith’ (Addysg Cymru,2020, tud.73). Casgla Weare (2013) bod hi’n bwysig i athrawon arbrofi gwelliannau mewn helaeth corfforol a meddyliol wrth gyfuno ymwybyddiaeth ofalgar i'w hystafelloedd dosbarth. Yn y wers hon (gweler atodiad 2) bydd y plant yn gwneud cynnydd mewn perthynas â holl briodoleddau corfforol ac yn hyrwyddo cyfranogiad hyderus yn ystod y gweithgaredd, yn ogystal â datblygu hunanhyder oherwydd ein natur gyfannol (Whitehead 2019). Pan ddaw i addysgu cynlluniais yn y wers i gael cerddoriaeth sŵn y glaw i helpu dychymyg y plant i fod yn fforest law (Gweler y cynllun gwers yn atodiad 2), yn ogystal â helpu iddynt ymlacio (Longhi, Pickett a Hargreaves, 2015). Pwysleisia Sternberg a Krauss (2014) pwysigrwydd creu lleoedd cyfforddus sy’n ennyn teimladau o ymddiriedaeth. 
Strategaeth AagD hunan asesu ac asesu cymheiriaid a ddefnyddiais bennaf yn y wers hon. Cynlluniais yn y wers defnyddio dull marcio cyfoedion, lle bu’r dygwyr yn marcio a rhoi sylwadau ar waith ei gilydd (Gweler y cynllun gwers yn Atodiad 2). Dywed Llywodraeth Cymru (2010) bod hyn yn ddull effeithiol iawn ar ôl cyflawniadau grŵp. Mae datblygu plant i feistroli sgiliau symud sylfaenol yn yr ysgol gynradd yn gofyn am asesiadau ffurfiannol i lywio cyfarwyddyd a dysgu (Chan, Ha a Ng, 2016). Heria Chan, Ha a Ng, (2016) ni ellir asesu yn wersi addysg gorfforol heb arsylwi symudiad yn rheolaidd. Daw  gweithredu hunan asesu ac asesu cymheiriaid yn yr ystafell ddosbarth yn fuddiol iawn i ddysgu, a datblygu sgiliau datrys problemau ac mae’r strategaeth AagD gyda rhai manteision dros asesiad athrawon (Spandorfer et al. 2014 a Panadero Jönsson a Strijbos, 2016). Rhanna Flórez a Sammons (2013) bod asesu cymheiriaid yn cael ei ystyried yn arbennig o werthfawr o ran darparu adborth ffurfiannol ychwanegol. Dadleua rhai bod plant yn dangos eu bod yn derbyn mwy o arsylwadau am eu gwaith pan ddaw o gyfoed yn hytrach nag oddi wrth athro (Flórez a Sammons, 2013). Mae defnyddio iaith debyg gan eu cyfoedion hefyd yn cyfrannu at wneud adborth yn fwy hygyrch a dealladwy (Flórez a Sammons, 2013). Heria Morgan a Hansen (2007) bod asesu yn elfen wan mewn Addysg Gorfforol a noda bod y mwyafrif o athrawon a diffyg sgiliau neu wybodaeth ar gyfer ymgorffori asesu yn eu gwersi. At hyn, ychwanega Chan, Ha a Ng (2016) bod angen i athrawon gwella ymarfer asesu Addysg Gorfforol yn eu haddysgu bob dydd i hyrwyddo dysgu myfyrwyr (Chan, Ha a Ng, 2016).  Nid yw rhai myfyrwyr yn gyfarwydd â meddwl am eu gwaith mewn perthynas â nodau dysgu penodol ac mae rhai yn dadlau ei bod yn cymryd amser a hyfforddiant i ddatblygu disgyblion i’r lefel ofynnol o ymwybyddiaeth i allu deall eu proses ddysgu eu hunain a gweithredu arni (Flórez a Sammons, 2013). 
Canolbwyntia’r cynllun gwers olaf ar ddatblygu cynnydd y disgyblion yn MDPh y Celfyddydau Mynegiannol wrth ffocysu ar gelf (Gweler cynllun gwers yn Atodiad 3)(Addysg Cymru, 2020). Tasg ffocws y wers yw creu fforest law mewn bocs esgidiau gan ddilyn y meini prawf llwyddiant a helpa’r plant datblygu eu dychymyg a chreadigrwydd (Addysg Cymru, 2020). Datblyga plant sgiliau holistig wrth fod yn greadigol ac yn datblygu annibyniaeth, hunanhyder a sgiliau cyfathrebu (Addysg Cymru, 2020). Tra bod Addysg Cymru (2020) efallai’n gywir, rhaid nodi nid yw rhai yn gweld y celfyddydau yn angenrheidiol mewn bywyd (Aabha, 2016). Er gwaethaf hyn, mae gan gelf le pwysig mewn addysg gynradd  a bydd y wers yma yn galluogi’r plant dod ar draws chyfleoedd newydd o weld y byd wrth ddefnyddio’u dychymyg i greu’r fforest law (Young Children and the Arts, 2012). Yn y wers sicrhaf fod y meini prawf llwyddiant yn glir i bob plentyn ac mewn iaith ddealladwy. Bydd hyn yn helpu sicrhau bod asesu yn gysylltiedig â’r proses dysgu (Flórez a Sammons, 2013). Yn y cynllun gwers (Gweler atodiad 3) gweler y bod wedi cynllunio i drafod y meini prawf llwyddiant gyda’r dosbarth yn aml er mwyn i'w atgoffa yn gyson nod y dysgu. Rhydd (Flórez a Sammons, 2013) dylid atgoffa disgyblion yn gyson o'r meini prawf neu'r nodau dysgu yn ystod y broses ddysgu, gwerthuso eu dysgu a rhoi adborth i ddadansoddi cynnydd myfyrwyr a gwneud penderfyniadau yn unol â'r dystiolaeth hon. Yn y wers, dull meini prawf llwyddiant a defnyddir yw diagram Plws, Minws, Diddorol (PMD). Bydd y plant yn categoreiddio eu dysgu yn ‘+’ sef beth sydd wedi gweithio, ‘-’ sef bydd sydd ddim wedi gweithio a ‘D’ sef beth fyddaf yn gwneud i wneud cynnydd/gwella (Llywodraeth Cymru 2010). Anoga’r dull meini prawf llwyddiant yma dysgwyr i ddosbarthu syniadau yn ôl eu rhinweddau neu adnabod beth sydd wedi gweithio/dim wedi gweithio ar gyfer eu dysgu (Llywodraeth Cymru, 2010). Yn sesiwn gloi'r wers byddaf yn trafod gyda'r plant ydyn nhw’n meddwl eu bod wedi bodloni eu meini prawf llwyddiant ac ai’r meini prawf llwyddiant hyn oedd y mwyaf addas, er mwyn sicrhau eu bod nhw ar y trywydd iawn (Llywodraeth Cymru, 2010).
Wrth dynnu tua’r terfyn, down i'r casgliad bod AagD yn galluogi addysgwyr deall effeithiolrwydd y dysgu gan addasu deunyddiau i gwrdd â gofynion unigolion yn ogystal â thrawsnewid prosesau addysgu a dysgu i wella cynnydd disgyblion (Gardner, 2006 a Donaldson, 2015).  Tanlinella strategaethau AagD pwysigrwydd cynnwys y myfyriwr yn ei ddysgu ac mae ganddo botensial cyfoethog i wella arfer ystafell ddosbarth a chanlyniadau addysgol ehangach Shuichi (2016). Dengys yr holl ddadleuon bod nifer o fanteision i AagD ond nid yw’n dod heb rhai cyfyngiadau posib. Cred Shuichi (2016) dylai AagD ganolbwyntio ar brosesau i hybu perthnasoedd dilys rhwng athrawon a myfyrwyr yn yr ystafell ddosbarth. Yn hytrach na hyn, ydy AagD yn ffocysu ormod a chyrraedd targedau a nodau penodol? Dywed Wiggins (1998) nod asesiad ffurfiannol yw addysgu a gwella perfformiad myfyrwyr, nid dim ond ei archwilio. Rhanna Hattie (2012) bod datblygu rhyngweithiadau cymheiriaid, beirniadaeth, gwella ac adborth yn gyfleoedd pwerus ar gyfer gwella dysgu. Gan gofio hyn, mae strategaethau AagD yn gyffredinol wedi cael effaith cadarnhaol a’r datblygiad a chynnydd plant ac yn arwain at addysgu effeithiol (Donaldson, 2015). I wella fy nghynllun gwers ar MDPh ieithoedd, llythrennedd a chyfathrebu gallaf wedi defnyddio strategaeth chwarae ‘Gallaf’ gyda’r disgyblion i helpu gwella eu dealltwriaeth o sut i ddefnyddio synhwyrau yn eu hysgrifennu disgrifiadol a gwella eu cynnydd yn y MDPh (Wilcox, 2014). Yn fy ail gynllun wers (Gweler Atodiad 2) lle defnyddiwyd marcio cyfoedion efallai gallwn wedi defnyddio strategaeth fwy hwylus am fod rhai astudiaethau wedi canfod bod plant yn teimlo’n fwy cadarnhaol pan sicrhawyd anhysbysrwydd (Vanderhoven et al. 2015). Hefyd, cwestiwn a chodir yw, ydy hunan asesu ac asesu cymheiriaid yn dod o dan asesu crynodol yn hytrach nag asesiad ffurfiannol? Mewn astudiaeth, canfu Taras (2009) bod ymdrechion i hunanasesu ac asesu cymheiriaid yn aflwyddiannus gan nad oedd gan fyfyrwyr sgiliau i farnu problemau a gosod targedau. Ar y llaw arall, trafodwyd yn yr aseiniad nifer o fuddion a ddaw o hunan asesu ac asesu cymheiriaid er enghraifft bydd dysgwyr yn derbyn beirniadaeth wrth ei gilydd ond yn cymryd o ddifri wrth athrawon (Lywodraeth Cymru, 2010). Yn y dyfodol byddaf bendant yn defnyddio AagD ac yn edrych yn ddyfnach ar y gweithgareddau a gallaf ddefnyddio a budd yn fwy buddiol ar gyfer tracio cynnydd a datblygu sgiliau plant ymhellach. Rhanna Cammack a Ewens (2019) bod addysgu da yn mynd tu hwnt i'r safonau addysgu felly byddaf yn archwilio fwy ar strategaethau AagD er mwyn gwella fy ngwersi a sgiliau addysgu.

Cynllun Gwers ar gyfer Aseiniad ECAD5008

	Darpar Athro
	Anna Jones
	Dosbarth:
	Bl.3

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu
	Dyddiad:
	Mawrth 20

	Ffocws Gwers:
	Ysgrifennu acronym ar y Fforest Law


	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Cam cynnydd 3 – Iaith, Llythrennedd a Chyfathrebu 
· Rwy’n gallu gwrando ar, deall, ac adalw yn ddiweddarach mewn mwy o fanylder, ystyr cyffredinol yr hyn rwyf wedi’i glywed.
· Rwy’n gallu gwrando ar a deall gwybodaeth am amrywiaeth o bynciau, gan grynhoi’r prif bwyntiau.
· Rwy’n gallu gwrando gydag empathi ar safbwyntiau gwahanol bobl ar bynciau amrywiol.
· Rwy’n gallu darllen testunau gan ddewis strategaethau sy’n rhoi’r mwyaf o gymorth i mi eu deall. Gallai’r strategaethau hyn gynnwys gweithio ar draws fy ieithoedd.
· Rwy’n gallu gwrando a darllen i fagu dealltwriaeth o’r ffordd y mae gramadeg ac atalnodi’n effeithio ar ystyr.
· Rwy’n gallu gwrando a darllen er mwyn datblygu fy ngeirfa, ynganiad a strwythurau brawddegau, gan ddefnyddio’r rhain wrth i mi gyfathrebu.
· Rwy’n gallu ymateb i safbwyntiau pobl eraill, gan ymofyn eglurhad, strwythuro dadleuon, crynhoi ac esbonio’r hyn rwyf wedi’i glywed, ei ddarllen neu’i weld.
· Rwy’n gallu ysgrifennu’n ddarllenadwy a rhugl.
· Rwy’n gallu defnyddio iaith idiomatig gyfarwydd a chywair priodol wrth gyfathrebu.
· Rwy’n gallu defnyddio fy nychymyg ac arbrofi gydag iaith i greu fy llenyddiaeth fy hun.
· Rwy’n gallu gwneud cysylltiadau rhwng yr hyn rwy’n ei glywed, ei darllen a’i weld.

	Cysylltiadau ystyrlon â:
Chyfrifoldebau trawsgwricwlaidd
	Dyniaethau 
· Rwyf wedi ymwneud yn weithredol gydag ystod o symbyliadau, ac wedi cael cyfle i gymryd rhan mewn ymchwiliadau, ar y cyd ac yn annibynnol.
· Rwy’n gallu myfyrio ar gryfderau a gwendidau’r dulliau rwyf wedi eu defnyddio yn fy ymchwiliadau.
· Rwy’n gallu ffurfio, mynegi a thrafod fy marn fy hun ar ystod o faterion, ar ôl ystyried tystiolaeth a safbwyntiau pobl eraill.
· Rwy’n gallu disgrifio ac esbonio’n syml beth yw effaith gweithredoedd dynol ar y byd naturiol yn y gorffennol a’r presennol.
· Rwy’n gallu disgrifio ac esbonio’n syml sut a pham mae rhai lleoedd, gofodau, amgylcheddau a thirweddau yn arbennig o bwysig i wahanol bobl ac am wahanol resymau.
· Rwy’n gallu lleoli a rhoi esboniadau syml am nodweddion arbennig lleoedd, gofodau a thirffurfiau yn fy ardal leol ac yng Nghymru, yn ogystal ag yn y byd ehangach.
· Rwy’n gallu rhoi disgrifiadau syml o sut mae lleoedd, gofodau, amgylcheddau a thirffurfiau wedi newid dros gyfnod o amser.


	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Defnyddio eu dychymyg.
· Defnyddio ansoddeiriau, cyffelybiaethau i ddisgrifio.
· Datblygu gwaith ysgrifenedig yn y Gymraeg.





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Defnyddio geirfa fforest law.
· Adnabod ac enwi beth sydd yn y fforest law.
· Defnyddio iaith synhwyraidd megis gweld, clywed a teimlo.
	Ydy'r plant yn gallu .... 
Adnabod geirfa fforest law a’u ddefnyddio yn eu gwaith?
Defnyddio ansoddeiriau i ddisgrifio?
Adnabod ac enwi beth sydd yn  y fforest law?
Defnyddio iaith synhwyraidd?




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Cyflwyno clip fideo i’r disgyblion sydd yn cyflwyno gwybodaeth ar sut fath o le yw’r fforest law. Bydd y fideo yn ffocysu ar yr anifeiliaid sydd yn byw yno a’r awyrgylch.
Gofyn cwestiynau am y fideo. Beth gwelsoch chi? Pwy oedd yn byw yno? Beth oedd uchder y coed mwyaf? Beth oedd y tywydd fel?

Trafod syniadau o ba fath o le yw’r fforest law. Sut mae’n wahanol i Gymru? Beth sydd yn gwneud yn unigryw?
Cyflwyno tasg – creu acronym – gwneud esiampl fel dosbarth, trafod geirfa allweddol I'w ddefnyddio. 
Trafod ansoddeiriau sydd yn cysylltiedig ar fforest law.
	Gwylio’r clipiau fideo

Ymateb, trafod, gofyn ac ateb cwestiynau ar y fforest law.

Rhannu syniadau ar gyfer creu acronym, trafod geirfa penodol I'w ddefnyddio.

	Gliniaduron
Bwrdd gwyn


	

Addysgu a Dysgu Craidd
	
Rhoi cymorth i’r disgyblion i greu acronym creadigol sy’n  disgrifio’r fforest law gan rhoi esiamplau o’r fath o eirfa creadigol I'w ddefnyddio a rhoi enghreifftiau o eirfa posib I'w cynnwys.
	
Creu acronym sy’n cyflwyno gwybodaeth ac yn disgrifio’r fforest llaw. 
Edrych yn y geiriadur am ansoddeiriau da i’w ddefnyddio

	Llyfr iaith
Geiriadur


	

Sesiwn Gloi
	
Gem Kahoot- cwestiynau ar y fforest law
Trafod beth rydym wedi dysgu 
Llais y plentyn- beth hoffent nhw gwneud gwers nesaf o fewn y thema.
	
Ateb cwestiynau gan chwarae kahoot
Trafod a rhannu beth rydym wedi dysgu
Rhannu syniadau ar gwersi gallwn gwneud yn y dyfodol ar y thema. Beth hoffwn wybod?
	Bwrdd gwyn rhyngweithiol
iPads

Cynllun Gwers ar gyfer Aseiniad ECAD5008

	Darpar Athro
	Anna Jones
	Dosbarth:
	Bl.3

	Maes Dysgu a Phrofiad neu Bwnc
	Iechyd a Lles
	Dyddiad:
	Mawrth 20

	Ffocws Gwers:
	Ioga- symudiadau sy’n ymwneud ar fforest law

	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Iechyd a Lles 
· Rwy’n gallu adnabod manteision fy mod yn gallu canolbwyntio ar yr hyn rwy’n ei ganfod a’i feddwl ac rwy’n gwybod fy mod yn datblygu fy hunanymwybyddiaeth.
· Rwy’n gallu hunan-rheoli fy emosiynau mewn ffordd ddiogel gan ddefnyddio strategaethau rwyf wedi eu datblygu.
· Rwy’n gallu esbonio sut mae newidiadau corfforol ac emosiynol wedi eu cysylltu mewn gwahanol gyd-destunau, ac rwy’n gallu monitro, adolygu ac addasu fy ymddygiad i gefnogi fy iechyd corfforol ac emosiynol, gan osod targedau personol perthnasol.
· Rwy’n gallu dangos empathi tuag at eraill.
· Rwy’n gallu gosod nodau priodol.
· Rwy’n gallu adnabod ac asesu risg, a chymryd camau i’w leihau.


	Cysylltiadau ystyrlon â:
Chyfrifoldebau trawsgwricwlaidd
	Celfyddydau Mynegiannol
· Chwarae rôl 
· Rwy’n gallu dewis a defnyddio’r offer a’r deunyddiau creadigol cywir yn ddiogel gyda pheth ystyriaeth tuag at eraill.
· Rwy’n gallu adnabod ac ymateb yn greadigol i heriau, a gwneud hyn gyda gwydnwch a hyblygrwydd.
· Rwy’n gallu defnyddio ystod o dechnegau penodol i’r ddisgyblaeth sy’n gyfarwydd i mi, yn fy ngwaith creadigol.
Dyniaethau 
· Rwy’n gallu disgrifio ac esbonio’n syml sut a pham mae rhai lleoedd, gofodau, amgylcheddau a thirweddau yn arbennig o bwysig i wahanol bobl ac am wahanol resymau.
· Rwy’n gallu lleoli a rhoi esboniadau syml am nodweddion arbennig lleoedd, gofodau a thirffurfiau yn fy ardal leol ac yng Nghymru, yn ogystal ag yn y byd ehangach.
Iaith, Llythrennedd a Chyfathrebu
· Rwy’n gallu cyfathrebu mewn ystod cynyddol o ieithoedd.
· Rwy’n gallu gwrando ar a deall gwybodaeth am amrywiaeth o bynciau, gan grynhoi’r prif bwyntiau.


	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Bod yn creadigol wrth creu symudiadau sydd yn cysylltiedig a’r fforest law



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Gallu bod yn llonydd a thawelwch am gyfnod byr
Gallu defnyddio dychymig wrth gwneud y symudiadau
	Gallu aros yn llonydd a thawelu am amser byr 
Gallu defnyddio dychymig wrth gwneud symudiadau'r fforest law



	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	
Cyfnod agoriadol (gyda chysylltiadau â dysgu blaenorol)
	Mynd I'r neuadd i paratoi a’r gyfer gwers addysg gorfforol.
Cyflwyno I'r plant y meini prawf llwyddiant – nod y wers.
Yn gyntaf bydd pob plentyn yn mynd i ôl mat, ac yn eistedd yn croesi coesau, dod a dwylo at ei gilydd ac yn anadlu mewn ac allan. Yna byddwn fel dosbarth  yn gwneud symudiadau i cynhesu’r corff ac ymestyn. 
	Gwisgo a paratoi ar gyfer gwers addysg gorfforol.
Trafod y Meini prawf llwyddiant
Tawelu ac ymlacio- eistedd ar y mat ioga croesi coesau, dod a dwylo at ei gilydd ac anadlu mewn ac allan.
Dilyn symudiadau ymestyn/cynhesu yr athro 
	Dillad ymarfer corff
Matiau ioga
 Lle a digon o wagle 


	

Addysgu a Dysgu Craidd
	Rhannu’r plant mewn i parau. Rhoi cerddoriaeth sŵn y glaw arno i ymlacio ac i deimlo fel rhan o’r fforest.
Bydd cardiau fflach yn cael eu dosbarthu gyda symudiadau sydd yn ymwneud ar fforest law.
	Mewn parau gwneud y symudiadau ioga a rhoddwyd ar cerdyn, a dilyn y meini prawf llwyddiant. Defnyddio dychymyg- rhan o’r fforest law. 
	Chwaraewr CD 
Matiau ioga
Cardiau fflach ioga – mawr gweledol
Taflen meini prawf llwyddiant

	

Sesiwn Gloi
	Nol i eistedd ac ymlacio- yn y parau angen I'r disgyblion edrych ar y meini prawf llwyddiant ac marcio ei gilydd. Angen iddynt rhoi 2 seren ac un targed I'w gilydd. 
	Tawelu ac ymlacio- eistedd ar y mat croesi coesau dwylo gyda'i gilydd ac anadlu mewn ac allan am 2 funud
Marcio fy mhartner gan ddefnyddio’r taflen meini prawf llwyddiant – nodi 2 seren ac un targed 
	Matiau ioga 
Beiro/pensil
Taflen asesu partner 

Cynllun Gwers ar gyfer Aseiniad ECAD5008

	Darpar Athro
	Anna Jones
	Dosbarth:
	Bl.3

	Maes Dysgu a Phrofiad neu Bwnc
	Celfyddydau Mynegiannol 
	Dyddiad:
	Mawrth 20

	Ffocws Gwers:
	Creu fforest law mewn bocs esgidiau

	Cysylltiadau ystyrlon â'r Cwricwlwm 
(Beth sy'n bwysig datganiadau & camau dilyniant)
	Cam cynnydd 3 – Celfyddydau Mynegiannol
· Rwy’n gallu archwilio ac arbrofi’n annibynnol, a dangos rheolaeth dechnegol gydag ystod o ddeunyddiau, prosesau, adnoddau, offer a thechnolegau creadigol gan ddangos arloesedd a gwydnwch.
· Rwy’n gallu archwilio’r effeithiau mae ystod o dechnegau, deunyddiau, prosesau, adnoddau, offer a thechnolegau creadigol yn eu cael ar fy ngwaith creadigol fy hun ac eraill.
· Rwy’n gallu archwilio a disgrifio sut mae artistiaid a gwaith creadigol yn cyfleu gwahanol naws a syniadau, a’r effaith maen nhw’n ei chael ar gynulleidfa.
· Rwy’n gallu rhoi ac ystyried adborth adeiladol am fy ngwaith creadigol fy hun a gwaith creadigol pobl eraill, gan fyfyrio arno a’i wella yn ôl y gofyn.
· Rwy’n gallu cymhwyso gwybodaeth a dealltwriaeth o gyd-destun, a gwneud cysylltiadau rhwng fy ngwaith creadigol fy hun a gwaith creadigol pobl eraill, ac o leoedd a chyfnodau gwahanol.
· Rwy’n gallu defnyddio ystod o dechnegau penodol i’r ddisgyblaeth sy’n gyfarwydd i mi, yn fy ngwaith creadigol.
· Rwy’n gallu adnabod ac ymateb yn greadigol i heriau, a gwneud hyn gyda gwydnwch a hyblygrwydd.
· Rwy’n gallu dewis a defnyddio’r offer a’r deunyddiau creadigol cywir yn ddiogel gyda pheth ystyriaeth tuag at eraill.


	Cysylltiadau ystyrlon â:
Chyfrifoldebau trawsgwricwlaidd
	Iaith, Llythrennedd a Chyfathrebu 
· Rwy’n gallu cyfathrebu mewn ystod cynyddol o ieithoedd.
· Rwy’n gallu gwrando ar a deall gwybodaeth am amrywiaeth o bynciau, gan grynhoi’r prif bwyntiau.
Iechyd a Lles
· Rwy’n gallu gosod nodau priodol.
· Rwy’n gallu adnabod ac asesu risg, a chymryd camau i’w leihau.
Dyniaethau 
· Rwy’n gallu disgrifio ac esbonio’n syml sut a pham mae rhai lleoedd, gofodau, amgylcheddau a thirweddau yn arbennig o bwysig i wahanol bobl ac am wahanol resymau.


	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Creu fforest law mewn blwch esgidiau gan ddefnyddio defnyddiau celf 
Datblygu creadigrwydd 



	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Defnyddio paent gwyrdd, brown a glas (lliwiau’r fforest law)
Cynnwys anifeiliaid y fforest law.
Defnyddio deunyddiau gwahanol – megis papur tisw, plastig, papur lliw. 
	Wedi defnyddio amrywiaeth o deunyddiau celf
Wedi cynnwys coed, anifeiliaid ac afon
Wedi gwneud gwaith unigryw.



	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Ail edrych dros gwers diwethaf ar y lefelau gwahanol o’r fforest law.

Cyflwyno’r tasg sef creu fforest law mewn blwch esgidiau ac dangos enghraifft
Trafod y meini prawf llwyddiant- eisiau cynnwys coed tal a byr- yr afon – defnyddio lliwiau gwyrdd brown a glas – anifeiliaid y fforest law – trafod beth rydym yn cofio sydd yn byw yno- amser i feddwl – gofyn I'r plant dyfalu eu bod yn y fforest law, beth ydyn nhw'n gweld? Yna trafod fel dosbarth 

	 Trafod gwers diwethaf – coed tal canolog byr
Gwrando a thrafod y meini prawf llwyddiant 
Defnyddio dychymig a dyfalu eu  bod yn y fforest law- beth ydw I'n gweld ?
Trafod hyn gyda’r dosbarth
	

	

Addysgu a Dysgu Craidd
	Mynd ati i defnyddio deunyddiau celf gwahanol.
Atgoffa’r plant i rhoi ei hun y y fforest law a’u ddylunio beth maent yn gweld.
Rhoi’r meini prawf llwyddiant yng nghanol pob bwrdd fel eu bod y plant yn gallu atgoffa eu hun beth sydd angen cynnwys. 
	Mynd ati i chreu fforest law mewn blwch esgidiau gan ddefnyddio’r deunyddiau a rhoddir.
Cofio edrych ar y meini prawf llwyddiant i helpu cyflwyno’r tasg 
	• blwch esgidiau (maint oedolyn)
• brws paent
• paent gwyrdd a brown a glas
• dail wedi cwympo / gwahanol arlliwiau o bapur tisw gwyrdd
• pren mesur
• papur / cerdyn brown
• glanhawyr llinyn gwyrdd / pibellau gwyrdd
• corlannau / pensiliau lliwio
• gwrthrychau naturiol e.e. cerrig mân,
cerrig, brigau, dail sych
• tâp gludiog
• siswrn
• glud
• templedi anifeiliaid 

	

Sesiwn Gloi
	Edrych eto ar y meini prawf llwyddiant wrth defnyddio diagram PMD trafod gyda’r plant a ydyn yn meddwl eu bod wedi bodloni eu meini prawf llwyddiant ac ai’r meini prawf llwyddiant hyn oedd y mwyaf addas.
Plws + wedi gweithio/gwneud
Minws – dim wedi gweithio/gwneud
Diddorol ‘D’ - Beth gallaf wella/ targedau posib
	Edrych ar y meini prawf llwyddiant a llunio’r diagram PMD - 
Ystyried 'Pa mor dda ydw i wedi....?'

